cyanic-selkie/wikianc huggingface dataset:
MK «Blia»
Den første turen til Shetland under krigen med fartøyet ble utført 15. mars 1941 fra Glesvær. På en ny tur forliste «Blia» på et tidspunkt i perioden 11-14 november i 1941 under et kraftig uvær da den skulle frakte en gruppe flyktninger og kurerer til Shetland. 42 mennesker mistet livet i ulykken. Dette var det største enkelttapet av menneskeliv i Shetlandsgjengens virksomhet under hele andre verdenskrig. Syv av de omkomne var tilknyttet Shetlandsgjengen, blant dem var SIS-agentene Billy Forthum og Bernhard Haavardsholm, mens resten var norske sivile. Kapteinen ombord var Ingvald Karsten Lerøy (21 år) fra Lerøyna i Sund kommune, som også var medeier i båten.
I havarirapporten etter ulykken skrev Leslie Herbert Mitchell (sjef for etterretningsavdelingen Military Establishment no.7 ME7 i Secret Intelligence Service) følgende: «… hvilket som helst skip kan møte sin overmann i været. Det er derfor jeg sier at Blia var så sjødyktig som hun kunne bli. En fiskebåt i perfekt stand, slik som Blia var, er ikke et trygt fartøy til å krysse Nordsjøen i om vinteren…».
Under den samme stormen seilte kutteren «Arthur» med Leif Larsen som skipper fra Lunna til Shetland etter endt oppdrag, hvor sjømann Karsten Sangolt ble skylt overbord og omkom.
Visekongedømmet Río de la Plata
Visekongedømmet Río de la Plata (spansk: Virreynato del Río de la Plata; Sølvelvas visekongedømme) var det fjerde, siste og mest kortlivde visekongedømmet innenfor det spanske imperiet i Amerika. Visekongedømmet omfattet omtrent områdene som i dag er Argentina, Bolivia, Paraguay og Uruguay. Chile var styrt som en del av Visekongedømmet i Peru.
Trond Erik Nilsen
Trond Erik Nilsen (født 18. april 1972) er en norsk tresteghopper som også har konkurrert på høyt nasjonalt nivå i lengdehopp. Han representerer Ask IL.
Trond Erik er sønn til Høyre-politiker Oddvard Nilsen, og bror til riksrevisor og tidligere stortingsrepresentant Tom-Christer Nilsen.
Visekongedømmet Río de la Plata
Liste over visekonger
Konger:
Federata Shqiptare e Futbollit
Federata Shqiptare e Futbollit (FSHF) er særidrettsforbundet for fotball i Albania. FSHF er albansk fotballs øverste organ og er ansvarlig for å avholde nasjonale serie- og cupmesterskap samt landskamper for herrer og kvinner i Albania. Forbundet ble grunnlagt den 6. juni 1930 og ble medlem av FIFA i 1932 og UEFA i 1954.
FSHF arrangerer blant annet Kategoria Superiore (landets øverste divisjon), Kupa e Shqipërisë (den nasjonale cupen) og Superkupa Shqiptare (den nasjonale supercupen).
Nekoř
Nekoř  er en landsby i Distriktet Ústí nad Orlicí, i regionen Pardubice i Tsjekkia. Den har rundt 1,000 innbyggere.
Salgstrofeer i musikkbransjen i Norge i 1997
Oversikt over musikkalbum og singler som solgte til platina eller gull i Norge i 1997.
Oskarshamn kjernekraftverk
Oskarshamns kjernekraftverk er et kjernekraftverk i Simpevarp i Oskarshamns kommun, vel 25 km fra kommunesenteret Oskarshamn. Den første av tre reaktorer stod klar i 1972. Verket produserte på det meste mer enn 10 prosent av Sveriges elektriske energi. Etter at to reaktorer ble stengt i 2015 og 2017, har kraftverket en årsproduksjon på om lag 10 TWh. Reaktor 3 var en stund vedtatt å skulle stenges i 2020, men den avgjørelsen ble omgjort og etter en oppgradering i 2018 har den nå levetid til 2035.
Ved verket ligger også Centralt mellanlager för använt kärnbränsle (CLAB). Kraftverket eies av Oskarshamnsverkets Kraftgrupp AB, som i sin tur eies 54,5 % av E.ON og 45,5 % av Fortum.
Reaktorer
Verket har tre reaktorer.
Norsklæreren
Norsklæreren er et medlemsblad for Landslaget for norskundervisning. I Norsklæreren er fagartikler, essay, brev, kåserier, taler og så videre om litteratur og media, om det norske og det ikke-norske, om muntlig og skriftlig språk. I Norsklæreren finnes nytt om formidling og metodikk, og ikke minst omtale av ny faglitteratur og lærebøker.
Athanasia Tsoumeleka
Athanasia Tsoumeleka (gresk: Αθανασία Τσουμελέκα; født 2. januar 1982) er en gresk friidrettsutøver som konkurrerer i kappgang.
Tsoumeleka deltok i EM 2002 i München der hun ble nummer ni på 20 km. Hun deltok også i VM 2003 der hun ble nummer sju. Den største suksessen opplevde hun i OL 2004 på hjemmebane i Athen, der hun vant gull på 20 km.
Hun deltok også i OL 2008 i Beijing, der hun endte på niendeplass. 29. april 2009 ble det annonsert at hun hadde testet positivt på CERA under OL 2008.
Degenerert materie
Degenerert materie er materie i form av fermioner som befinner seg under tilstrekkelig høy tetthet at Paulis eksklusjonsprinsipp er det dominerende bidraget til det indre trykket. Dette trykket kalles degenerasjonstrykket og oppstår på grunn av at eksklusjonsprinsippet forbyr de innblandede partiklene å befinne seg i identiske kvantetilstander. Alle forsøk på å tvinge dem så nær at de ikke er klart adskilte posisjonsmessig må plassere partiklene i ulike energinivåer. Derfor tvinger en volumnedgang mange av partiklene til kvantetilstander med høyere energi. Volumnedgangen krever altså en komprimerende kraft for å motvirke det som gjør seg gjeldende som et motstående trykk.
Eksempel på degenerert materie er:
Kullens fyr
Kullens fyr som ligger på halvøyen Kullen i det nordvestlige Skåne ble bygget i 1900. Fyret ligger cirka 78,5 meter over havet og tårnet, som er av granitt og tegl, er 15 meter høyt. Fyrtårnet, som er Sveriges eldste og Skandinavias kraftigste, ligger i et av verdens mest trafikkerte farvann. Lyset fra fyret kan ses på cirka 50 kilometers avstand.
Kullens fyr markerer sammen med Nakkehoved fyr på Sjælland de to sidene av innseilingen til Øresund.
Fyret er åpent for besøkende. I nærheten av fyret ligger en liten naturpark med informasjon om Kullens natur.
Magnoliafamilien
Magnoliafamilien (Magnoliaceae) er en plantefamilie i ordenen Magnoliales. Den omfatter ca. 230 arter fordelt på 2 (eller 7) planteslekter. Artene i magnoliafamilien er blant de mest primitive blomsterplantene. Det mest slående er at de blomstrer direkte på kvistene (uten stilk). Magnolia dyrkes en del som hageplante.
Enkelte regner de to slektene som underfamilier, det vil si:
En hovedforskjell mellom arter i magnoliafamilien og andre familier av blomsterplanter, er at magnoliafamiliens blomster har fruktemner arrangert i spiralposisjon snarere enn i ring. Her likner magnolia-artene mer på fossile former, og synes å utgjøre en mer basal form.
Taksonomi
En del forskere deler artene i magnoliafamilien inn i en rekke slekter fordelt på de to underfamiliene. En slik inndeling kan se slik ut:
Det er derimot vanlig å regne alle slektene i underfamilien Magnolioideae inn i Magnoliaslekten, og de to siste artene til Liriodendron-slekten.
Artur Partyka
Artur Jerzy Partyka (født 25. juli 1969 i Stalowa Wola) er en polsk tidligere friidrettsutøver som konkurrerte i høydehopp på 1990-tallet.
Partykas første internasjonale mesterskap som senior var innendørs-VM 1991 der han tok sølvmedaljen etter et hopp på 2,37. Samme år deltok han i utendørs-VM i Tokyo der han ble nummer 12 i finalen. Partyka deltok i OL 1992 i Barcelona og hoppet 2,34, et resultat som holdt til delt bronsemedalje med Hollis Conway og Tim Forsyth.
I VM 1993 hoppet han 2,37 og tok sølvmedaljen bak Javier Sotomayor som gikk over 2,40. I EM 1994 ble det også sølv etter et hopp på 2,33, to centimeter lavere enn gullvinneren, nordmannen Steinar Hoen.
I VM 1995 i Göteborg tok Partyka igjen medalje – denne gangen bronsemedalje med 2,35, to centimeter lavere enn Troy Kemp og Sotomayor. Året etter ble det sølv i OL i Atlanta, gullmedaljen gikk til amerikaneren Charles Austin som gikk over 2,39. Dette året satte Partyka sin personlige rekord på 2,38 i et stevne i den tyske byen Eberstadt. Under VM 1997 i Athen ble det en ny sølvmedalje, igjen ble han slått av Sotomayro.
Partykas siste internasjonale mesterskap ble EM 1998 i Budapest, og for første gang ble det medalje av edleste valør. Han vant med et hopp på 2,34.
NM i ultraløp 2014
NM i ultraløp 2014 var en del av NM i friidrett 2014. Det ble arrangert NM i ultraløp på to distanser, 100 km og 24-timers løp.
100 km ble arrangert i Bergen 5. april 2014, som en del av Bergen Ultra 2014. 24-timers løp ble arrangert på Jessheim 26. til 27. juli 2014, som en del av Romerike Ultrafestival.
Kvinner
Kun seks utøvere deltok
Menn
Bjørn Tore Kronen Taranger vant, som han gjorde året før, og satte også ny personlig rekord på distansen.
Kvinner
Kun tre utøvere stilte til start på 24-timers.
Menn
Danske Bjarne R. Jensen kom på 2.-plass i løpet, men deltok ikke i NM. Bjørn Tore Kronen Taranger vant sitt femte NM-gull i ultraløp på rad, og Lars Dørum tok sølvet, 61 år gammel.
Bergesen d.y.
Bergesen d.y. ASA var et norsk rederi og et av verdens største.
Rederiet ble grunnlagt av Sigval Bergesen d.y. (1893–1980). Han var sønn av Sigval Bergesen, som også var skipsreder, men i 1935 brøt han med faren for å danne sitt eget selskap. Det samme året kjøpte han tankeren «President de Vogue» (omdøpt til «Bergesund»), i 1937 «Charles Racine» og i 1939 «Anders Jahre» (omdøpt «Bergeland»). Da andre verdenskrig brøt ut eide han tre tankskip. «Charles Racine» ble truffet av torpedoer og senket i 1942.
I 1976 ble Sigval Bergesen d.y. tvunget til å trekke seg tilbake av helsemessige årsaker. Ledelsen av selskapet ble overlatt til to av hans barnebarn, Petter C.G. Sundt og Morten Sig. Bergesen som var fettere. Ti år senere ble selskapet børsnotert, og i 2003 solgte Petter Sundt og Morten Bergesen aksjene sine til World-Wide Group.
I dag har selskapet over 3 500 ansatte over hele verden. Det er verdens største eier og operatør av LPG-tankere, et segment de gikk inn i 1978.
(pronounced ’lĕh-’nérd ’skin-’nérd)
Lynyrd Skynyrd (pronounced 'lĕh-'nérd 'skin-'nérd), ofte henvist til som Pronounced, er debutalbumet til Lynyrd Skynyrd. Det ble utgitt i august 1973 og inneholder sanger som «Gimme Three Steps», «Simple Man», «Tuesday's Gone» og «Free Bird».
Albumet ble utgitt på nytt i 2001 som en utvidet versjon med bonusspor, og inneholder demoer av flere av sangene på albumet.
Deeside gasskraftverk
Anlegget ble utbygd omkring årene 1990–1994.
Anlegget må ikke forveksles med Connah's Quay kraftverk på 1 770 MW, som ligger i samme industriområde, men som ikke er en del av Deeside kraftverk.
Federal Law Enforcement Training Centers
Federal Law Enforcement Training Centers (FLETC) er et nasjonalt treningssenter for amerikanske føderale myndigheter. Senteret ligger i Glynn County i Georgia, men har avdelinger i Eddy County i New Mexico og Charleston i Sør-Carolina. FLETC ble opprettet i 1970 og er underlagt Sikkerhetsdepartementet. Omkring en tredel av instruktørene er permanent tilsatt ved FLETC, mens resten er føderale tjenestemenn og spesialagenter som hospiterer eller har trukket seg fra feltarbeid.
Embraer EMB-120 Brasilia
Embraer EMB-120 Brasilia er et brasiliansk regionalt passasjerfly med kapasitet for 30 passasjerer. De fleste flyene er brukt av sivile operatører, men flytypen er også i bruk med flyvåpnene i Brasil og Peru.
I tillegg til basisvarianten EMB-120 finnes EMB-120ER, som har økt rekkevidde til 1 500 km, EMB-120 Combi, EMB-120 Convertible og EMB-120ER Advanced.
Aranda
Aranda, arrernté eller arunta er en av flere grupper av aboriginer i Australia. De bor i området rundt Alice Springs i Nordterritoriet.
Wonderful World
«Wonderful World» er en opprinnelig britisk sang, skrevet av de engelske låtskriverne Doug Flett og Guy Fletcher.
Den ble fremført av Elvis Presley som åpnngssangen i Metro-Goldwyn-Mayer-filmen Love a Little, Live a Little fra 1968.
Han spilte inn sangen i Radio Recorders, Hollywood, 7. mars 1968. Den ble utgitt på LP-platen Elvis Sings Flaming Star (RCA Victor PRS 279) i 1968. MGM-produsent var Billy Strange.
«Wonderful World» hadde opprinnelig vært med i den britiske finalen i Eurovision Song Contest i 1968, hvor den ble fremført av Cliff Richard. Vinneren var «Congratulations».
Han spilte sangen inn i Abbey Road Studios 2. februar 1968. «Wonderful World» ble utgitt på EP-platen Congratulations (Columbia SEG 8401) i april 1968. Arrangør og dirigent var Bernard Ebbinghouse. Produsent var Norrie Paramor.
Alfaset
Alfaset er industriområde i Bydel Alna i Oslo. Stedet har navn etter Alfaset (eller Arveset) gård.
Alfaset ble utbygget som industristrøk etter andre verdenskrig. Her ligger blant annet Postens Gods- og verkstedsenter, Tines verkstedsenter, PostNord og Nettlast. Alfaset har også gravlund, innviet 1972.
Arve (elv)
Arve er ei elv i departementet Haute-Savoie i Frankrike og kantonen Genève i Sveits. Den er ei sideelv til Rhône, og er cirka 100 kilometer lang.
Elva starter i Alpene, nær den sveitsiske grensen, hvor den får vann fra mange isbreer i Chamonix-dalen (mest fra Mer de Glace) før den renner mot nordvest, og noen få kilometer inn i Sveits før samløpet med Rhône i Genève.
Arve renner gjennom følgende byer: Chamonix, Sallanches, Cluses, Bonneville, Annemasse, og Genève.
Hans Wölpert
Johannes «Hans» Wölpert (født 13. mai 1898, død 1. januar 1957) var en tysk vektløfter som deltok de olympiske leker 1928 i Amsterdam og 1932 i Los Angeles. Wölpert vant en olympisk sølvmedalje i vektløfting under OL 1932 i Los Angeles. Han kom på andreplass i den letteste klassen, fjærvekt opp til 60,0 kg bak franske Raymond Suvigny. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Wölpert løftet sammenlagt 282,5 kilo, 5,0 kilo mindre enn gullvinneren.
Fire år tidligere, under sommer-OL 1928 i Amsterdam, kom han på tredje i plass i fjærvekt bak Franz Andrysek fra Østerrike og italienske Pierino Gabetti. Wölpert løftet sammenlagt 282,5 kilo, 5,0 kilo mindre enn gullvinneren og samme vekt som sølvvinneren.
Muskatnøttfamilien
Mange av artene er små trær som har enkeltstående, avlange blader i spredt vifteformasjon eller mindre grupper.
Taksonomi
Muskatnøttfamilien består av hundrevis av arter, hvorav de viktigste er følgende utvalg av arter innenfor 19 slekter:: Listen over arter er ikke uttømmende.
Bill Johnson
Bill Johnson er navnet til flere pesoner:
Vladislav Frolov
Vladislav Frolov (født 25. januar 1980) er en russisk friidrettsutøver som konkurrerer på 400 meter.
Frolovs gjennombrudd kom under EM 2006 i Göteborg der han tok sølv på 400 meter, etter Marc Raquil. Frolovs finaletid på 45,09 er hans personlige rekord.
I 2007 var han med å ta sølv på 4 x 400 meter stafett under innendørs-EM. Utendørs deltok han i VM i Osaka, der han ble utslått i kvalifiseringen.
Frolov deltok i OL 2008, der han deltok på det russiske laget som opprinnelig tok bronse på 4 x 400 meter stafett. Denis Aleksejev som deltok på stafettlaget ble tatt for doping ved retesting fra urinprøver fra lekene.
Hans og Grete
Hans og Grete (tysk: Hänsel und Gretel) er et eventyr fra brødrene Grimms samling Kinder- und Hausmärchen, utgitt i 1812. I den internasjonale typekatalogen for folkeeventyr (AT-katalogen) har Hans og Grete fått nr. 327, og er registrert med varianter i de fleste europeiske språkområder. Det er et av de mest kjente eventyr i vestlig kultur.
Handling
Hans og Grete er barna til en fattig tømmerhugger. De bor i et lite hus i skogen sammen med faren og den onde stemoren sin. Da nøden blir for stor, overtaler stemoren faren til å etterlate barna til sin egen skjebne i skogen. Tømmerhuggeren tar neste dag barna med på arbeid. Men Hans overhørte farens og stemorens samtale, og barna lager et spor av små hvite stener for å finne hjem igjen. Dermed mislykkes stemorens plan.
Men et nytt forsøk lykkes: Denne gangen har barna bare med en skive brød. Men smulene de legger igjen blir spist opp av fuglene. Dermed finner barna ikke veien hjem og går seg vill. Etter lang søken finner de et hus som er laget av brød, kaker og sukker, og forsyner seg av huset.
Men i huset lever en heks som er menneskeeter. Hun fanger begge barna, gjør Grete til tjenestejente og setter Hans i et bur for å feite ham opp, så hun kan spise ham. For å undersøke om gutten er blitt tykk nok føler den halvblinde heksen hver dag på fingeren hans. Men Hans strekker hver dag ut en liten knokkel han har funnet i maten. Da heksen skjønner at Hans ikke blir feitere, mister hun tålmodigheten og bestemmer hun seg for å spise ham likevel, feit eller ikke. Hun ber Grete se om ovnen er varm nok, men Grete sier hun er for liten til å se inn i ovnen. Derfor må heksen selv se etter, og da hun åpner ovnen, dytter Grete henne inn i den og hun brenner opp.
Barna tar med seg skattene fra heksehuset og finner veien hjem til faren. Den onde stemoren er i mellomtiden død. Og nå lever barna og faren lykkelig med nok å spise.
Eldre varianter
Eventyrets motiv ligner på mange andre stemorhistorier. Det er nærliggende å se en sammenheng mellom den onde stemoren og heksen, særlig fordi disse dør samtidig. En parallell til den menneskeetende heksen fins i den slaviske eventyrfiguren Baba Jaga, menneskeeter.
Lahtis
Lahtis (finsk: Lahti) er en by og kommune i landskapet Päijänne-Tavastland i Finland. Lahtis har ca. 100 000 innbyggere og et areal på 154,51 km².
Hans og Grete
Eldre varianter
I brødrene Grimms førsteversjon var stemoren likevel ikke stemor, men barnas virkelige mor. Det gir eventyret en sosialkritisk dimensjon. Barna blir satt ut fordi familien sulter.
Lahtis
Lahtis er en kjent vintersportsby, og har blant annet arrangert ski-VM sju ganger, i 1926, 1938, 1958, 1978, 1989, 2001 og 2017, flere ganger enn noen annen by. Lahtis Sportssenter omfatter bl.a. skihoppanlegget Salpausselän hyppyrimäet.
Hans og Grete
Yngre versjoner
Engelbert Humperdinck har skrevet en kjent opera med samme navn.
Hans H. Engebrigtsen
Hans Hagbart Engebrigtsen (født 13. september 1916, død 21. januar 2002) var en norsk flyver, jurist og kontorsjef i NORAD.
Engebrigtsen deltok som frivillig i vinterkrigen i Finland, deretter i kampene i Norge ved Mjøsa og i kampene i Gausdal i 1940. Etter at kampene i Norge var over kom han seg, sammen med en kamerat til Grønland som blindpassasjer på fangstskuta Ringsel og etter en strabasiøs reise til USA sluttet han seg til Little Norway og ble utdannet som flyver. Han ble overført til 330-skadronen på Island hvor han fløy Northrop, senere ble han overført til Skottland, der han fløy Sunderland flybåt og Mosquito.
Etter krigen ble han ansatt som kaptein i DNL, senere SAS, samtidig som han fortsatte jusstudiene.
Border Song
«Border Song» er en ballade fremført av den britiske sangeren Elton John og skrevet av Bernie Taupin, selv om Elton skrev selv det siste verset.
Informasjon
«Border Song» først dukket opp på albumet Elton John, og ble utgitt våren 1970 som albumets første single. Sangen ble utgitt i Nord-Amerika et par måneder senere, og hadde mer suksess der, spesielt i Canada, der den nådde nummer 34. «Border Song» var også Eltons første sang til å nå hitlistene i USA, og nådde i nummer 92 på Billboard Hot 100.
Coverversjon
En coverversjon av sangen blir fremført av Eric Clapton i 1991 og vises på hyllestalbumet Two Rooms: Celebrating the Songs of Elton John & Bernie Taupin.
Ørnulf G. Christensen
Ørnulf Gunerius Christensen (født 16. mars 1925, død 13. mars 1994) var advokat, statsautorisert revisor og lokalpolitiker i Arendal.
Christensen satt som ordfører for Høyre i Arendal kommune fra 1972 til 1987. Han var 2. og 3. vararepresentant for Høyre i Aust-Agder på Stortinget i periodene 1973–1977 og 1977–1981.
Christensen var frimurer i losjen St. Johanneslogen Fraternitas til de tvende Fyrtaarn, hvor han var ordførende mester fra 26. april 1983 til 8. mars 1994. Han var også aktiv i Arendal Lions Club, og var en av to initiativtakere til å opprette Moland Lions Club 28. september 1966.
Liste over fyrstestater i India
Liste over fyrstestater i India er en oversikt over de viktigste fyrstestatene som fantes i tiden da det indiske subkontinent var underlagt britisk koloniherredømme. Fyrstestatene utgjorde en tredel av landområdet og en firedel av befolkningen i det India britene kontrollerte.
Fyrstestatene vokste fram etter hvert som Mogulrikets makt skrumpet inn. I løpet av prosessen der det britiske Ostindiakompaniet satte seg fast i India, undertegnet det traktater med lokale og regionale makthavere forskjellige steder på subkontinentet. Dette var et alternativ til selv å overta styret av områdene. Storbritannia arvet avtalesystemet da kompaniet i 1858 ble avviklet og områdene det kontrollerte direkte ble gjort til britisk koloni. Den britiske raj etterfulgte mogulkeiseren som overherre.
I 1876 ble den britiske monarken erklært som keiser av India og fyrstestatene ble organisert i et hierarki av vasallstater. Slik vokste det under britisk kolonistyre fram to India: Kolonien Britisk India og fyrstestatene, spredt ut over kontinentet fra grensen mot Afghanistan i vest til Burma i øst, fra Himalaya i nord til Kanyakumari i sør. Fyrstestatene hadde mange av trekkene ved selvstendige stater. De hadde væpnede styrker, og mange av dem hadde sitt eget flagg, utga egne frimerker og hadde eget pengevesen. Fyrstestatene var ikke i stand til å inngå forbindelser med fremmede makter. Utenriksrelasjonene gikk gjennom den britiske raj.
Oversikt over de viktigste fyrstestatene
Navnene på statene er ofte skrevet på forskjellig måte. Her følges i hovedsak benevnelsen benyttet i The Imperial Gazetteer of India, et 26-bindsverk utgitt i Oxford i årene 1908 til 1931. Opplysningene om folketall og flatemål er hentet fra samme kilde. Folketallet er for året 1901 og er basert på folketellingen som ble gjennomført dette året. Mange av fyrstestatene, særlig i det vestlige og sentrale India, opplevde 1896–1897 og 1899–1900 hungerskatastrofer, som reduserte folketallet kraftig.
Listen benytter den tittel R.P. Bhargava oppgir for de faste medlemmene av Fyrstekammeret og ellers den tittel som kan leses ut av de forskjellige oppslag i The Imperial Gazetteer of India. Tabellens oppgaver for befolkningens religion er basert på The Imperial Gazetteer of India. Oppgavene i tabellen oppgir hvilket geografisk hovedområde av det britiske kontrollapparatet fyrstestatene sorterte under ved inngangen til 1900-tallet.
Anholt
Anholt er ei dansk øy i Kattegat og utgjør en del av Norddjurs kommune i Region Midtjylland. Øyas størrelse er 22,37 km². Den er 11 km lang og rundt 6 km bred på sitt bredeste.
Antall fastboende er 138, der de fleste er bosatt i Anholt by, 3 km fra havnen. Der ligger Anholt kirke fra 1819. Folketallet øker om sommeren med rundt 50.000 besøkende. Turisme er hovednæringen, og det er 3-400 sommerhus på Anholt, dit det går ferge fra Grenaa. Anholt har en liten, ubemannet flyplass, med ruteflyforbindelse til Roskilde Lufthavn.
Storparten av Anholt, medregnet de store fredete områdene, er et gods som tilhører advokaten Jens Christian Rostgaard von der Maase. De høyeste punktene er Sønderbjerg på 48 moh og Nordbjerg på 39 moh. Havet bryter ned Anholts vestkyst og forsynte seg med et par meter av denne under stormen 10. desember 2011, som skyllet deler av veien mellom Anholt by og havnen på sjøen. Bølgene tar også med seg sand og grus til den østlige spissen av Anholt, kalt «Totten», som derfor endrer form og vokser støtt mot øst.
Historie
Anholt har vært bebodd siden yngre steinalder, som har etterlatt seg spesielt mange arkeologiske spor, Det finnes ennå rester av flintverksteder i Ørkenen. Frem til freden i Brømsebro i 1645 hørte Anholt til Morup sogn i Halland som den gang var dansk område, og det ligger anholtere begravet i Morup, der både vielser og begravelser fant sted. Morup kirke ble kalt «den røde kirke», fordi den var malt rød og var et kjent sjømerke. Anholterne slo ofte ulike høytider sammen, da det iblant var vanskelig å seile over til fastlandet i de små båtene. Den lokale dialekten var imidlertid østjysk.
I 1672 ble Anholt angrepet av svenske pirater. Anholterne rakk likevel å gi sine verdier til presten, hr. Jacob, som fikk gjemt dem unna et hemmelig sted. Angivelig skal piratene ha fått rede på dette, og torturerte presten for å få ham til å røpe gjemmestedet. Han døde uten å fortelle noe. Dette er opphav til historien om en skatt som fremdeles skal ligge nedgravd et sted på Anholt.
Engelskmennene okkuperte Anholt fra 18. mai 1809, for å skaffe seg drikkevann og fordi Anholt fyr under Napoleonskrigene tjente som veiviser for konvoiene gjennom Kattegat. I offisielle rapporter ble Anholt kalt Hans Majestets skip Anholt fordi den var underlagt den engelske flåten. Besetningen var på rundt 300 mann, og fyret ble utbygd til en sterk festning med navnet Fort York. I hver luke i tårnet var det anbragt en 24 punds karronade. Rundt fyrets fot var det anlagt en sekskantet skanse med forverk, utstyrt med 24 punds kanoner.
Frederik 6. var svært motivert for å ødelegge fyret, og befalte at «alt ruineres på øen, og beboerne bortføres». Det danske toktet til Anholt var grundig forberedt. En spion ble sendt over; men slaget om Anholt endte med et dansk nederlag. De to offiserene Jørgen Conrad de Falsen og den islandske Ketil Melsted ledet det danske angrepet 27. mars 1811. Falsen var ung og steg raskt i gradene fordi hans far var i admiralitetet med et nettverk og kontakter. Melsted hadde derimot erfaring og var populær blant soldatene. Falsen og Melsted skulle gå i land nær fyrtårnet som var omgitt av Fort York. Men de danske soldatene ble forvirret av den tette tåken ute på vannet, og gikk i stedet i land 5 km fra fyret. Melsted mistet livet under slaget, og Falsen rakk så vidt å flykte. Etter Kieltraktaten i januar 1814 holdt britene Anholt okkupert til høsten 1814. Det er et minnesmerke for slaget i Anholt by.
Forsøksgymnaset i Oslo
Forsøksgymnaset i Oslo (FGO) var en videregående skole i Oslo i årene 1967 til 2004. Forsøksgymnaset ble etablert som et alternativ til den ordinære videregående opplæringen. Åpent skoledemokrati, større grad av fritt fremmøte og en fagkrets med store valgmuligheter var kjennetegn på skolen. «Allmøtet» var skolens besluttende organ. Skolen hadde ikke eksamensrett, og elevene tok eksamen som privatister.
Anholt
Historie
Den tyske okkupasjonen 1940-45 forløp mer fredelig. For tyskerne var Anholt et knutepunkt i radarsystemet deres, som strakte seg fra Biscayabukten til Bornholm.
Acari
Acari er en kommune i delstaten Rio Grande do Norte i nordøstregionen av Brasil.
Anholt
Ørkenen
Anholt er kjent som Nord-Europas største ørken, denne opptar 4/5 av arealet og er et resultat av storstilt hogst i forbindelse med gjenoppbygningen av den danske marinen, etter at Danmark-Norge under Napoleonskrigene i 1807 tapte sin sjøflåte til Storbritannia. Nå brukes det ressurser på å bevare det unike landskapet på øya, og å motvirke erosjon. Det spesielle er at Ørkenen aldri har vært oppdyrket, og derfor aldri er pløyd. Derfor er den opprinnelige topografien bevart mange steder, som da istiden slapp taket for 10.000 år siden, motsatt resten av Danmark der jordbruk med plog har visket bort de opprinnelige konturene i landskapet.
På Anholt er detaljene i gamle kystlinjer fremdeles synlige, selv om de nå ligger inne i området, og stammer fra forskjellige epoker etter istiden med skiftende vannstand og landhevning. Noen riktig ørken er likevel ikke Ørkenen, da nedbørsmengden er for stor, selv om Anholt er ett av de mest regnfattige områdene i Danmark. Det meste av Anholt ville trolig gro til med skog, om det ikke ble foretatt aktiv trerydding iblant. Heller enn en ørken er dette en strandvollsslette. Trolig var Ørkenen tilgrodd av furu frem til slutten av 1500-tallet, da driften av fyret - basert på et bål - krevde hogst.
Forsøksgymnaset i Oslo
1967 - Etableringen
Forsøksgymnaset i Oslo (FGO) ble etablert i Oslo i 1967 etter et initiativ fra tre gymnasiaster, tilsvarende dagens elever i videregående skole. Deres initiativ kom ut av en misnøye med det offentlige skolesystemet, dets ideologiske arv. De delte ut løpesedler og oppfordret alle som ønsket en annen skole, om å stille opp. Skolen startet i lokaler tilhørende Tøyen barneskole. FGO flyttet og fikk etterhvert egne lokaler til skoledrift på Hammersborg i Akersgata 73a, i 1967. Bygget hadde historie tilbake til 1868 da det ble bygget for Oslo katedralskole.
Anholt
Havnen
Anholts havn ble oppført mellom 1899 og 1902. De lokale fiskerne på Anholt ønsket at havnen skulle anlegges i Pakkhusbukten som fungerte som naturhavn før den nye havnen ble tatt i bruk i 1902. Staten fulgte ikke fiskernes ønske, men valgte et annet sted av frykt for at en eventuell fiende kunne bruke havnen som base, dersom den lå i Pakkhusbukten. Etter åpningen av statshavnen i 1902 oppstod Flakket, et lavt strandområde med flere strandsjøer nordøst for Nordbjerg.
Forsøksgymnaset i Oslo
1967 - Etableringen
Motivet var å starte en skole styrt av gymnasiastene selv. Demokrati var krumtappen, frihet under ansvar, hvor gymnasiastene ikke bare skulle være representert, men aktivt delta i alle ledd, inkludert administrasjonsarbeidet: økonomi, selve husholdet. Allmøtet var til å begynne med obligatorisk og var det suverene organet for avgjørelser. Ansatte og gymniasiaster hadde lik stemmerett. Gymnaset kjempet for selvstendig å kunne gjøre pedagogiske prioriteringer, en situasjon der de økonomiske overføringene fra Staten ikke fikk bli ideologisk førende.
Anholt
Havnen
I 1903, ett år etter at havnen var åpnet, ble et havnefyr tatt i bruk ved innseilingen til Anholt havn. Det virket i 110 år, til det 20. november 2013 ble erstattet av et moderne fyr.
Selkolonien
I 1981 ble det opprettet et selreservat på «Totten», østspissen av Anholt. Den danske bestanden av steinkobbe har i senere år vært utsatt for to voldsomme epidemier, som begge gangene brøt ut på Anholt. I 1988 og i 2002 medførte utbruddene at henholdsvis 22.000 og 32.000 seler døde. Forskere ved Aarhus Universitet har satt opp to webkameraer for løpende observasjon av selkolonien.
I litteraturen
Holbergs stykke Peder Paars utspiller seg på Anholt. Det samme er tilfellet med Harald Kiddes roman Helten fra 1912.
Forsøksgymnaset i Oslo
1967 - Etableringen
Gymnasiastene gikk opp til eksamen som privatister med rett til å ha sin egen faglærer som eksaminator ved muntlige eksamener. Elevene fikk ikke standpunktkarakterer på bakgrunn av arbeid eller ugjort arbeid. Dette systemet skulle skape en atmosfære av likeverd mellom lærere og elever.
Anholt
Jordskjelv
6. august 2012 kort før kl. 5 hadde et jordskjelv med styrke 4,4 sitt episenter i Kattegat 20 km sør for Anholt. Det var rystelser i Ängelholm, København og Anholt.
Forsøksgymnaset i Oslo
1970-årene - Hammersborg skole rives
Skolen forårsaket en del provokasjoner, og skolen var gjenganger i den offentlige debatten. Det ble påpekt manglende regelverk, og det gikk rykter om narkotikamisbruk, hunder i klasserommet og folk som sov over på skolen. Sentralt i kritikken mot skolen var spørsmålet om ungdom mellom 16-19 år var i stand til å ta fornuftige avgjørelser eller om de uunngåelig ville søke den letteste utveien. Det ble også stilt spørsmål om kvaliteten på undervisning med elever som kunne komme og gå som de ville. Selv om frafallstallene ved skolen var store, ble det argumentert med at tallene for disse elevene ville vært enda dårligere uten dette skoletilbudet.
Anholt
Jordskjelv
Havområdet nord for Anholt ble et ramsatområde (151) 2. september 1977.
Forsøksgymnaset i Oslo
1970-årene - Hammersborg skole rives
I midten av 1970-årene vedtok bystyret at skolebygningen på Hammersborg skulle rives. Dette medførte mye motstand og ble sett på som et angrep på skolen som institusjon, men i tillegg ble byggets arkitektoniske og historiske betydning fremhevet. Den såkalte Hammersborgaksjonen mot elevenes okkupasjon av skolen i oktober 1976 hadde det største politi-oppbudet i Oslo siden 2. verdenskrig. Aksjonen ble ledet av ordenspolitiets daværende sjef Arne Huuse (iført ridebukser og med ridepisk under aksjonen). Mange elever ble arrestert da skolen ble tømt for mennesker med førsteside-oppslag i dagsavisene. Etter store videre protester og demonstrasjoner fra FGO og skolens forsvarere ble den verneverdige bygningen likevel revet 23. november 1976 med et stort politioppbud til stede.
Skolen fikk ny lokalisering i den 100 år gamle Tøyenhagen skole ved siden av Lakkegata skole. I løpet av årene på Lakkegata mistet FGO mye av sin offentlige oppmerksomhet, og skolens mest innflytelsesrike år kan sies å være årene på Hammersborg. Tross motstandere ble forsøksgymnaset mer og mer sett på som en alternativ skole utover på 1970-tallet og mindre som det forsøket som den ble opprettet som.
Anholt
Djevlekulten på Anholt
17. mai 1973 ble det gjort underlige funn i Ørkenen. Det var tegnet mønster i sanden. Inntørkede apehoder, svarte lys, messingklokker, demonmasker, en stump fra et menneskes kranium med påmalte tegn, et imitert menneskehode på en trestake, pyntet med en armring og stukket gjennom ankelremmen på en barnesko. Hele 13 offersteder ble funnet. Grenaa politi fant aldri ut av saken. Satan-kulten ble i løpet av høsten 1973 til et mareritt for flere på Anholt etter at de mottok truende, merkelige brev. En ble oppfordret til, som middel mot hårtap, å selge sin sjel til «Mørkets fyrste på Anholt» ved å puste ni ganger gjennom nøkkelhullet til Anholt kirke rundt midnatt 31. oktober, lese et bestemt dikt og deretter snu sin bare bak mot alteret. Forsendelsene var underskrevet av ypperstepresten i satan-bevegelsen på Anholt. I City Avisen i København skrev kulten falske leserbrev i Kjeld Grinder-Hansens navn, inspektør på Nationalmuseet. Samtidig mottok han selv truende brev med underlige poststempler.
Forsøksgymnaset i Oslo
1980-årene - Ny retning
Skolemyndighetene lot skolen beholde sin individuelle frihet. Der FGO fremmet et alternativ for mange ungdommer som ellers ville sluttet på skolen. Det kunne være elever i opprør, både mer og mindre akademisk sterke. I perioden rundt 1980 og fremover utviklet FGO et system med integrering av noen elevplasser for elever med ulike handikap eller nedsatt læringsmulighet. Tiltakene gav positive resultater.
Skolen og skolens elever ble i 1980-årene påvirket av en samfunnsutvikling i retning av mer individualisme. Samfunnsutviklingen kom i kontrast til verdiene på FGO, som fremmet fellesskap, gruppesolidaritet og en plikt til å ta del i den demokratiske prosessen. Det demokratiske systemet på FGO ble kritisert for å være lite effektivt. Med økte krav til effektivitet, resultater og produktivitet ble det vanskeligere å overbevise omgivelsene om at de demokratiske prosessene var en del av læringen ved skolen.
Anholt
Djevlekulten på Anholt
Der gikk ut brev som oppfordret til kannibalisme («Husk på, at du optager den dødes kraft i dig, ved at du spiser hans/hendes kød.») med poststempler som «Anholt – Øen med de to ansigter» og «Besøg SatAnholt». I 1995 ble 11 brev funnet under tregulvet i Vor Frue kirke i København. Brevene var kopier av breve som ble sendt ut på 1970-tallet. I 1997 skulle Marinmuseum i Karlskrona flytte til nye lokaler. I gallionsfiguren av Skt. Erik ble en minnemynt funnet i en sprekk i treverket. På ene siden ses djevelen i profil med et langt horn i pannen. Påskriften er: "13 MAJ 1973 ANHOLT LUCIFERS Ø HIMMEL OG HELVEDE". Rundt 300 mynter med slike sataniske tegn ble funnet ulike steder i Danmark. På andre siden ses en figur ridende på en geitebukk. Teksten lyder: "ALICE MANDRAGORA BUDBRINGEREN MELLEM GUD OG DJÆVELEN 1973". I Norge ble en slik mynt funnet gjemt i Urnes stavkirke, og en annen i stavkirken i Vik.
Forsøksgymnaset i Oslo
1990 - 1995 - Trusler om nedleggelse
Høsten 1990 ville skoleadministrasjonen legge ned Forsøksgymnaset av økonomiske grunner. Skolen mobiliserte sympatiske politikere og tidligere elever i innflytelsesrike posisjoner. Skoleetaten i Oslo «stengte» formelt skolen på et møte 3. januar 1990, men på det samme møtet ble det bestemt at skolen skulle gjenåpnes utenfor Oslo sentrum. Valget falt på Linderud videregående skole, der annen etasje i en fløy ble ryddet til FGO. Skolen skulle dele laboratorier, kontorhjelp og vaktmester med den videregående skolen og underlegges felles administrasjon. Sommeren 1991 flyttet FGO inn i den nye bygningen.
Anholt
Djevlekulten på Anholt
Bente Gullveig Alver registrerte gjenstandene som politiet i Grenaa fant i Ørkenen, deriblant et indisk metallskrin funnet alt i 1972. Over hadde det stått en nidstang, en tynn metallstreng med en dødningeskalle på. I det lille skrinet lå en dødningedukke på et leie av blanke stein. Dukken var fint kledd i små ullbukser og en kofte, og på det lille plasthodet var det limt hårstrå som illuderte skjegg og hår. Da professor Alver dreide dukken i hendene, ble hun vàr de små foldete hendene dens. Det var ingen dukke, det var en rotte, lagt i kiste og kledd som et menneske. Alver skrev at opplevelsen ga henne en «sansning av ondskap, som levde i meg lenge».
I 2013 ble det laget en dokumentarfilm om kulten på Anholt. Bakmannen viste seg å være Knud Langkow, som arbeidet i sentralbordet ved Statens Museum for Kunst til 1991. Han har skrevet Anholt på vrangen. Hans niese har skrevet bok om saken.
Forsøksgymnaset i Oslo
1990 - 1995 - Trusler om nedleggelse
Høsten 1993 ønsket skolesjefen på nytt å avvikle skolen på grunn av økonomiske og samfunnsmessige årsaker (FGO har utspilt sin rolle). Skolesjefen i Oslo, Ragnvald Thilesen, sendte et avviklingsforslag til byrådet. Byrådet avslo forslaget, men krevde en ekstern evaluering av FGO. Stiftelsen International Movement Towards Educational Change (IMTEC) ble engasjert til denne jobben som skulle gi et realistisk, og kritisk bilde av FGO. Rapporten skulle danne grunnlaget for vurderingen av FGOs fremtid. Rapporten ble utformet høsten 1994 og befestet blant annet at skolen burde få fortsette som et alternativ til det tradisjonelle skolesystemet, som nå var reformert ved reform 94. Det tok et helt år før byråden skrev et forslag til vedtak. Saken kom opp i bystyret høsten 1995, og det ble vedtatt med en stemmes overvekt at FGO skulle få fortsette. Bystyret hadde sosialistisk flertall, og det var de borgerlige partiene som stemte i mot.
Fra 1995 - Nedbygging og avvikling
Høsten 1995 satte byrådet ned en komite med bystyrets vedtak som mandat, og nye retningslinjer for FGOs skulle utformes. Komiteens forslag ble sendt til Reidar Granli som var inspektør hos skolesjefen. Han skulle skrive ut komiteens konklusjon og sende den til politisk behandling hos byråden for kultur og utdanning.
Sent på høsten 1996 meldte byrådsleder Rune Gerhardsen at han ville gå av på grunn av budsjettsaken. Innføring av Reform 97 medførte at FGO-saken ikke ble prioritert det neste halve året. Med det nye byrådet i 1997 ble Grete Horntvedt, offentlig kjent gjennom Frank Murud-saken, utnevnt som byråd for kultur og utdanning. Våren 1997 la hun frem dokumentet og fikk det endelige byrådsvedtaket. Vedtaket hadde en rekke krav til effektivitet og måloppnåelse ved skolen. Et av kravene ble gitt med tidsfrist: kravet var at skolen skulle ha minst 40 helkurselever per årstrinn, og i tillegg måtte minst 50 % av elevene oppnå vitnemål i løpet av maksimalt fire år. Dette kravet klarte ikke Forsøksgymnaset i Oslo å møte. En vesentlig årsak var at allerede høsten 1998 var det nedgang i søkertallene til 1. klasse. Det ble da opprettet kun en klasse, og i tillegg ble også 2. og 3. trinn satt under sterkt press og ble kuttet i.
Etter dette ble Forsøksgymnaset forsøkt nedlagt flere ganger fra 2000. Skolen passet ikke inn i planene om fornyelse og utvidelse av Bjerke videregående skole. I 2002 flyttet skolen til lokaler i Oslo Voksenopplæring Sinsen. I 2004 ble skolen avviklet og tilbudet erstattet med en privatistlinje på Elvebakken videregående skole.
Mardy Fish
Mardy Simpson Fish (født 9. desember 1981) er en amerikansk profesjonell tennisspiller og olympisk sølvmedaljevinner. Han er spesialist på harde underlag. Han er en av flere amerikanske tennisspillere som fikk en prominent status på 2000-tallet.
Senja
Senja (nordsamisk: Sážžá) er Norges nest største øy etter Hinnøya (Svalbard ikke medregnet) og ligger i Troms og Finnmark fylke.
Øya har et areal på 1.589,35 km² og i underkant av 8.000 innbyggere, og ligger i sin helhet i Senja kommune etter at kommunene Torsken, Berg, Tranøy og Lenvik ble slått sammen 1. januar 2020. Befolkningstyngdepunktet er langs Gisundet på innsiden av øya. Her ligger også det største tettstedet, Silsand. Det største fiskeværet er Gryllefjord i tidligere Torsken kommune, som sommerstid har fergeforbindelse med Andøya i Vesterålen.
Senja var også navnet på det gamle fogderiet som frem til 1894 omfattet dagens Sør-Troms og Midt-Troms.
Etymologi
Stedsnavnet Senja går sannsynlig tilbake til norrønt *Senja, men dets opphav er usikkert. Språklig kan Senja henge sammen med det norrøne sundr i betydningen «sund», «ifra hverandre», «opprevet». Geografisk passer det godt, da Senja er sterkt oppkløvd i fjorder og bukter. Senja er dokumentert i «Senionne» fra 1367 og «Senien» fra 1490.
Geografi
Senja er kjent for sitt varierte landskap og har blitt kalt et Norge i miniatyr. Yttersiden er preget av dramatiske fjell som stuper rett ned i havet, men også av idyllisk skjærgård og flotte sandstrender. På innsiden finner man fruktbar jord og et vennlig landskap med bølgende åser og bjørkeskog. Inne i dalene ligger trivelige bygder og småbruk. Sør-Senja er berglendt med svaberg og furuskog. Her ligger også Ånderdalen nasjonalpark.
Kirkelig inndeling
Inntil 28. desember 1731 var hele Senja underlagt det store Trondenes prestegjeld, da en rekke områder skilt ut som selvstendige prestegjeld. For Senja sin del utgjorde dette hovedsognet Ibestad med Tranøy, Dyrøy og Lenvik annekssokn, Torsken og Mefjord med Berg og Hillesøy. Allerede i 1759 ble Tranøy og Dyrøy skilt ut fra Ibestad som eget prestegjeld, og samtidig ble Lenvik slått sammen med Hillesøy til et nytt prestegjeld, med Lenvik som hovedsogn. Den 10. august 1810 ble Torsken og Mefjord (Berg) slått sammen, med Berg som hovedsogn i det nye prestegjeldet.
Herreder og kommuner fra 1838
Ved opprettelsen av formannskapsdistrikt (senere kommuner) lå prestegjeldene til grunn. Følgelig ble følgende herreder opprettet fra 1. januar 1838: Allerede i 1871 ble Malangen eget herred, av deler av Lenvik og Ballangen. Lenvik ble 1885 igjen ble delt i to, med Hillesøy som eget herred. Tranøy ble 1. januar 1886 delt i tre, med Dyrøy og Sørreisa som egne herreder. Berg ble 1. januar 1902 delt i to, med Torsken som eget herred.
De fire kommunene ble slått sammen til Senja kommune 1. januar 2020.
Valgdistrikt ved stortingsvalgene 1906–1918
Senjen var 2. valgkrets i Tromsø amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Senjen valgte således én representant og én personlig vararepresentant.
Valgkretsen Senjen bestod av herredene Dyrø/Dyrøy, Sørreisen/Sørreisa, Tranø/Tranøy, Torsken, Berg, Hillesø/Hillesøy, Lenviken, Maalselven, Bardo/Bardu, Malangen og Balsfjorden med rundt 26 000 innbyggere og 11 000 stemmeberettigede etter innføringen av kvinnelig stemmerett. I 1918 fikk amtet flere representanter, og 2. valgkrets ble redusert til herredene Dyrøy, Sørreisa, Tranøy, Ibestad, Lavangen, Salangen og Bardu med 17 606 innbygger og 7 843 stemmeberettigede.
Befolkning
Senja hadde 7 808 innbyggere 1. januar 2015, fordelt slik:
Folketallet innbefatter de to mindre øyene Husøy og Lemmingvær. 54 % av befolkningen er bosatt på Innersida av Senja, (36 % langs Gisundet og Laksfjorden, 6 % langs Solbergfjorden og Tranøybotn, 12 % på innlandet), 19 % bor på Nord-Senja (fra Lysbotn til Mefjorden), 18 % på Yttersida (fra Ersfjord til Flakstadvåg) og 8 % bor på Sør-Senja (Delområde Stonglandet).
Severdigheter
På Senja er det flere museer, de fleste ligger under Midt-Troms Museum. Blant disse har vi Samemuseet i Kaperdalen, Hofsøya Bygdemuseum og Kveitmuseet/Gammelbutikken i Skrolsvik. På Skaland er det dessuten geologi- og industrimuseum under planlegging. Øya er ellers rik på severdigheter, både når det gjelder natur og historie. Man kan for eksempel nevne Senjens Nikkelverk ved Hamn, hvor verdens første elektrisitetsverk basert på vannkraft ble startet i 1882.
For de minste var Senjatrollet og Hulderheimen på Finnsæter i Berg et populært mål. Denne attraksjonen brant ned i mars 2019.
Industri
Naturlig nok er fiskeindustrien dominerende på Senja, og spesielt Nergård-konsernets anlegg i Senjahopen sysselsetter mange, men også Brødrene Karlsen på Husøya driver godt. På Skaland er det gruvedrift, hvor man utvinner grafitt. Grafittverket utvidet nylig driften etter at man fant nye forekomster ved Trælen, nordvest for Skaland. Annen viktig industri som kan nevnes er ArtNord og Tromspotet på Silsand, som spesialiserer seg på potet og potetprodukter, og trappefabrikken i Sollia. I Sollia ligger også verdens nordligste isolerglassfabrikk, Nicopan AS, som har kunder i hele Norge, pluss en del eksport til utlandet.
Handel og samferdsel
Rutebiltrafikken på Senja startet opp i 1935. Det er Senja Rutebil som har stått for buss- og godsruter på Senja fram til 2010.
Utdanning
Senja har videregående skole på Gibostad, med studieretninger innen naturbruk, elektrofag og teknikk og industriell produksjon. I tillegg er det to videregående skoler, samt studiesenter med desentralisert høyskoleutdanning på Finnsnes på fastlandet.
Idrett
Fotballaget FK Senja holder til på Silsand, og spiller i 2. divisjon. Klubben har gode anlegg med 2 kunstgressbaner i Islandsbotn. 2. laget til FK Senja spiller i 4. divisjon og damelaget spiller i 3. divisjon. FK Senja var det første fotballaget i Norge som rykket opp med 3 forskjellige lag i én og samme sesong. I tillegg har de fleste bygdene rundt om på Senja egne idrettslag og fotballbaner. På Silsand er det også idrettshall. Og i desember 2006 åpnet Senjahallen, øyas første fotballhall i Senjahopen.
I mars 2014 ble Lenvik handballklubb stiftet og er en klubb med lag helt fra 5 år og opp til senior. Lenvik har silsandhallen som hjemmebane,og silsandhallen tilhører også Silsand skole.
Tettsteder
(*) Innbyggertall i grunnkrets 1.1.2012. (**) Innbyggertall i grunnkretsene Botnhamn og Stønnesbotn 1.1.2012. (***) Innbyggertall i Grunnkretsene Laukhella og Silsand 1.1.2012 minus innbyggertall i tettstedet Silsand 1.1.2011.
Åkerneset
Åkerneset (eller Åkneset) er et fjellmassiv under Flosteinnibba i Stranda kommune i Møre og Romsdal, innerst i Storfjorden, på vestsiden av Sunnylvsfjorden. Fjellområdet er ustabilt, og et skred der kan skape en flodbølge som vil ramme flere av tettstedene i området. Denne flodbølgen var også utgangspunktet for den norske katastrofefilmen Bølgen fra 2015. Den fraflyttede gården Me-Åkerneset ligger på Åkerneset.
Øvre Siang vannkraftverk
Øvre Siang vannkraftverk er et prosjektert, men ikke igangsatt utbyggingsprosjekt for vannkraft i elva Siang i det nordøstre India, med nedbørsfelt i delstatene Andhra Pradesh og Assam. Vannkraftverket er tenkt utbygd i øvre del av Siang i Brahmaputra-vassdraget, som også har andre vannkraftprosjekter i dette området. Totalt prosjektert vannkrafteffekt i denne delen av Siang-elva er potensielt 12 000 MW.